चंबल नदी के सेवर-पाली घाट पर बने अधूरे पुल का होगा निर्माण
{सिकरवारी क्षेत्र के ग्रामीण सीधे जा सकेंगे बाड़ी-बसेड़ी
{वर्ष 1988 में स्वीकृत हुआ था पुल, 1992 में बंद हो गया था निर्माण कार्य
भास्करसंवाददाता | धौलपुर
चंबलनदी के सेवर-पाली घाट का अधूरा पुल जल्द ही पूरा होगा। इसके लिए राजस्थान सरकार ने लगभग 70 करोड़ की राशि भी स्वीकृत कर दी है। वर्ष 1988 में स्वीकृत इस पुल का निर्माण शुरू भी हो गया था, उस वक्त इसकी निर्माण लागत महज 11 करोड़ थी। ठेकेदार ने पुल का एक तिहाई निर्माण कर छोड़ दिया। क्योंकि मध्यप्रदेश की ओर से वन विभाग ने राष्ट्रीय चंबल अभयारण्य की ओर से एनओसी जारी नहीं की थी। मंगलवार को मुरैना के जिला कलेक्टर विनोद शर्मा अपने साथ डीएफओ (प्रभारी) जीएल जोनवार, सार्वजनिक निर्माण विभाग के धौलपुर वृत्त के अधीक्षण अभियंता डीआर श्रीवास्तव, अधिशासी अभियंता खंड बाड़ी के मंगल समेत अन्य संबंधित अधिकारियों को लेकर सेवर-पाली पुल पहुंचे।
इन अधिकारियों ने चंबल पर पहुंचकर अधिकारियों ने नाव में बैठकर नदी को मुरैना की ओर से राजस्थान की सीमा तक पार किया और पुल की वर्तमान स्थिति का जायजा लिया। अधिकारियों ने पुल निर्माण के संबंध में विस्तार से चर्चा की। पुल के निर्माण से लोगों को काफी राहत मिलेगी।
पुल से यह होगा फायदा
चंबलपर सेवर-पाली का पुल बनने से मुरैना जिले के कैलारस चंबल चिन्नोनी इलाके का सीधा जुड़ाव बाड़ी बसेडी से हो जाएगा। इससे दोनों प्रांतों का व्यापारिक जुड़ाव होगा। साथ ही सिकरवारी इलाके के 50 गांवों समेत कैलारस तक के लोगों को सीधे राजस्थान जाने की सुविधा हो जाएगी। इन क्षेत्रों के लोगों की नाते-रिश्तेदारियां मध्यप्रदेश में हैं जहां ये अभी नाव से आते-जाते हैं। करीब आठ साल पहले यहां नाव भी पलट चुकी है, जिसमें 13 लोगों की मौत हुई थी। अब पुल बनने से इस प्रकार के हादसे नहीं होंगे।
एक किलोमीटर में देंगे एनओसी
सेवर-पालीपुल निर्माण के लिए वन विभाग मुरैना की ओर से एक किलोमीटर क्षेत्र की एनओसी प्रदान की जाएगी। इस मामले में वन्य प्राणी संरक्षण अधिनियम 1972 के तहत क्लीयरेंस बावत प्रेषित प्रस्ताव के रजिस्ट्रेशन प्रोसेसिंग शुल्क 35 हजार रुपए का चेक धौलपुर के एसई श्रीवास्तव ने मुरैना डीएफओ जोनवार को सौंपा।
मप्रसरकार बनवाएगी सड़क
पुलबनने के बाद मप्र सरकार प्रधानमंत्री सड़क योजना से कैलारस से लेकर बृजगढ़ी पुल तक 20 किलोमीटर की लंबाई की सड़क भी बनवाई जाएगी। इसके लिए तीन किलोमीटर क्षेत्र में सड़क निर्माण की अनापत्ति वन विभाग से लेना होगी।
07
मीटरचौड़ाई रहेगी पुल की
23
सालसे अधूरा पड़ा है पुल
250
मीटरलंबा ही बन सका पुल
682
मीटरलंबा बनना था पुल
1988
मेंराजस्थान सरकार ने पुल की दी मंजूरी
hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva unk hin_Deva unk hin_Deva unk hin_Deva unk hin_Deva unk hin_Deva